CELEX: 52008PC0849
Language: el
Date: 2008-12-19
Title: Πρόταση Αποφασησ του Συμβουλίου περί της θέσης που πρέπει να υιοθετήσει η Κοινότητα όσον αφορά την πρόταση τροποποίησης της τελωνειακής συμβάσεως περί της διεθνούς μεταφοράς εμπορευμάτων βάσει των δελτίων TIR (σύμβαση TIR 1975)

Σημαντική ανακοίνωση νομικού περιεχομένου

|

52008PC0849

Πρόταση Αποφασησ του Συμβουλίου περί της θέσης που πρέπει να υιοθετήσει η Κοινότητα όσον αφορά την πρόταση τροποποίησης της τελωνειακής συμβάσεως περί της διεθνούς μεταφοράς εμπορευμάτων βάσει των δελτίων TIR (σύμβαση TIR 1975)  /* COM/2008/0849 τελικό - ACC 2008/0236 */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 19.12.2008COM(2008) 849 τελικό2008/0236 (ACC)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥπερί της θέσης που πρέπει να υιοθετήσει η Κοινότητα όσον αφορά την πρόταση τροποποίησης της τελωνειακής συμβάσεως περί της διεθνούς μεταφοράς εμπορευμάτων βάσει των δελτίων TIR (σύμβαση TIR 1975)(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΠλαίσιο της ΠρότασηςΑιτιολογική βάση και στόχοι της πρότασηςΗ τελωνειακή σύμβαση περί της διεθνούς μεταφοράς εμπορευμάτων βάσει των δελτίων TIR (σύμβαση TIR) της 14ης Νοεμβρίου 1975 εγκρίθηκε εξ ονόματος της Ευρωπαϊκής Οικονομικής Κοινότητας με τον κανονισμό (ΕΟΚ) αριθ. 2112/78 του Συμβουλίου. Η σύμβαση άρχισε να ισχύει στην Κοινότητα στις 20 Ιουνίου 1983.Στόχος της προτεινόμενης απόφασης είναι η τροποποίηση της επεξηγηματικής σημείωσης στο άρθρο 8.3 της σύμβασης TIR. Η εν λόγω τροποποίηση αφορά το συνιστώμενο επίπεδο εγγύησης για το δελτίο TIR. Τον Οκτώβριο του 2008, η ομάδα εργασίας που ασχολείται με τελωνειακά θέματα που έχουν επιπτώσεις στις μεταφορές, καθώς και η Διοικητική Επιτροπή της Σύμβασης TIR αποφάσισαν ότι το συνιστώμενο ποσό που μπορεί να απαιτηθεί για κάθε δελτίο TIR θα πρέπει να μεταβληθεί από 50.000 USD σε 60.000 ευρώ.Γενικό πλαίσιοΤη σύμβαση TIR διαχειρίζεται η Οικονομική Επιτροπή των Ηνωμένων Εθνών για την Ευρώπη (ΟΕΕ/ΟΗΕ) (UNECE) που έχει την έδρα της στη Γενεύη. Η Σύμβαση έχει θεσπίσει διαδικασία τελωνειακής διαμετακόμισης για τη διεθνή οδική διακίνηση των εμπορευμάτων και επιτρέπει σε εμπορεύματα που βρίσκονται υπό καθεστώς τελωνειακής ή δασμολογικής αναστολής να διασχίσουν τα διεθνή σύνορα με ελάχιστες παρεμβάσεις των τελωνειακών αρχών καθ’ οδόν. Με τον περιορισμό των παραδοσιακών φραγμών των διεθνών μετακινήσεων εμπορευμάτων το σύστημα TIR ενθαρρύνει την ανάπτυξη του διεθνούς εμπορίου. Μειώνοντας τις καθυστερήσεις κατά τη διαμετακόμιση επιτρέπει να επιτευχθούν σημαντικές οικονομίες στο κόστος μεταφοράς. Το σημαντικότερο πλεονέκτημα του συστήματος είναι το γεγονός ότι η σύμβαση TIR εξασφαλίζει, μέσω αλυσίδας διεθνών εγγυήσεων, σχετικά απλή πρόσβαση στις απαιτούμενες εγγυήσεις. Τα δελτία TIR αποτελούν όχι μόνο διασάφηση διαμετακόμισης, αλλά και απόδειξη εγγύησης. Το επίπεδο εγγύησης των 50.000 USD που καθιερώθηκε το 1975 δεν μεταβλήθηκε ποτέ.Τους τελευταίους μήνες, ορισμένα συμβαλλόμενα μέρη στη Σύμβαση εξέφρασαν την ανησυχία τους σχετικά με το τρέχον συνιστώμενο επίπεδο εγγύησης ύψους 50.000 USD για τις μεταφορές TIR. Σύμφωνα με τους ισχυρισμούς τους, οι τρέχουσες συναλλαγματικές ισοτιμίες και οι τιμές διέφεραν από τις εφαρμοστέες κατά το 1975, με αποτέλεσμα να πρέπει να εφαρμόζουν πρόσθετα μέτρα ελέγχου, όπως τελωνειακές συνοδείες ή χρηματοοικονομικές εγγυήσεις. Προκειμένου να αποφευχθούν τέτοια πρόσθετα μέτρα και προβλήματα, προτάθηκε η τροποποίηση της επεξηγηματικής σημείωσης 0.8.3. Η παρούσα πρόταση συζητήθηκε από την ομάδα εργασίας που ασχολείται με τελωνειακά θέματα που έχουν επιπτώσεις στις μεταφορές και από τη διοικητική επιτροπή της σύμβασης TIR, χωρίς να προβληθούν αντιρρήσεις.Δεδομένου ότι η κοινοτική νομοθεσία εφαρμόζει ήδη το συνιστώμενο ποσό των 60.000 ευρώ, η προτεινόμενη τροποποίηση δεν έχει κανένα αντίκτυπο στην Κοινότητα.Υφιστάμενες διατάξεις στον τομέα που αφορά η πρότασηΔεν υπάρχουν διατάξεις στον τομέα που καλύπτει η παρούσα πρότασηΣυνέπεια με τις υπόλοιπες πολιτικές και στόχους της ΈνωσηςΗ πρόταση απόφασης συνάδει με την κοινή πολιτική στους τομείς του εμπορίου και των μεταφορών. Το σύστημα TIR που διευκολύνει τις οδικές μεταφορές επιτρέπει τη διακίνηση εμπορευμάτων σε 67 συμβαλλόμενα μέρη με ελάχιστη παρέμβαση των τελωνειακών αρχών και εξασφαλίζει, μέσω αλυσίδας διεθνών εγγυήσεων, σχετικά απλή πρόσβαση στις απαιτούμενες εγγυήσεις. Οι απλουστεύσεις που επήλθαν με τη σύμβαση TIR είναι σύμφωνες με την αναθεωρημένη στρατηγική της Λισαβόνας.Διαβουλεύσεις με τα ενδιαφερόμενα μέρη και αξιολόγηση του αντίκτυπουΔιαβουλεύσεις με τα ενδιαφερόμενα μέρηΜέθοδοι διαβουλεύσεων, κύριοι στοχοθετημένοι τομείς και γενικά χαρακτηριστικά των ερωτηθέντωνΕπί της πρότασης πραγματοποιήθηκαν διαβουλεύσεις με την Διεθνή Ένωση Οδικών Μεταφορών, όλους τους εγγυοδοτικούς οργανισμούς και τις τελωνειακές αρχές από τα συμβαλλόμενα μέρη της σύμβασης TIR. Οι διαβουλεύσεις αυτές πραγματοποιήθηκαν επίσης στο πλαίσιο των συνεδριάσεων της ομάδας εργασίας που ασχολείται με τελωνειακά θέματα τα οποία έχουν επιπτώσεις στις μεταφορές, καθώς και της Επιτροπής Διαχείρισης της Σύμβασης TIR.Σύνοψη των απαντήσεων και του τρόπου με τον οποίο ελήφθησαν υπόψηΕυνοϊκή γνώμηΣυγκέντρωση και χρήση εμπειρογνωμοσύνηςΔεν χρειάστηκε η προσφυγή σε εξωτερικούς εμπειρογνώμονεςΑξιολόγηση του αντίκτυπουΤο επίπεδο εγγύησης για το δελτίο TIR πρέπει να αυξηθεί, προκειμένου να εξασφαλιστεί το καθεστώς TIR και να εξαλειφθούν τα πρόσθετα μέτρα ελέγχου, όπως οι συνοδείες ή η απαιτούμενη κατάθεση χρηματοοικονομικών ασφαλειών ή εγγυήσεων.Για την Κοινότητα, η συνιστώμενη εγγύηση ύψους 60.000 ευρώ ισχύει ήδη για κάποιο χρονικό διάστημα και με την προτεινόμενη τροποποίηση θα ευθυγραμμιστεί επιπροσθέτως η κοινοτική νομοθεσία με τη σύμβαση TIR.Με την θέσπιση της εν λόγω τροποποίησης, τα χρηματοοικονομικά συμφέροντα των τελωνειακών αρχών θα κατοχυρωθούν πλήρως, ενώ αναμένεται ότι θα μειωθεί η χρήση των δαπανηρών τελωνειακών συνοδειών .Νομικά στοιχεία της πρότασηςΜε την παρούσα τροποποίηση μεταβάλλεται η επεξηγηματική σημείωση στο άρθρο 0.8.3 της σύμβασης TIR.Νομική βάσηΆρθρα 133 και 300 παράγραφος 2 της συνθήκης για την ίδρυση της Ευρωπαϊκής Κοινότητας.Αρχή της επικουρικότηταςΗ παρούσα πρόταση εμπίπτει στην αποκλειστική αρμοδιότητα της Κοινότητας. Συνεπώς , δεν εφαρμόζεται η αρχή της επικουρικότητας.Αρχή της αναλογικότηταςΗ παρούσα πρόταση είναι σύμφωνη με την αρχή της αναλογικότητας για τον (τους) ακόλουθο (-ους) λόγο (-ους):Αφορά την εφαρμογή τροποποίησης διεθνούς συμφωνίας η οποία εκ φύσεως είναι σύμφωνη με την αρχή της αναλογικότητας.Η πρόταση αφορά την επεξηγηματική σημείωση. Στόχος της εν λόγω τροποποίησης είναι η μεταβολή του συνιστώμενου επιπέδου εγγύησης για το δελτίο TIR από 50.000 USD σε 60.000 ευρώ.Επιλογή μέσωνΠροτεινόμενα μέσα: Απόφαση.Άλλα μέσα δεν προσφέρονται για τον(τους) ακόλουθο(ους) λόγο(ους):Οι διεθνείς συμφωνίες και οι σχετικές τροποποιήσεις ενσωματώνονται κανονικά στην έννομη τάξη της Κοινότητας μέσω απόφασης.Δημοσιονομικές επιπτώσειςΗ πρόταση δεν έχει καμία επίπτωση στον κοινοτικό προϋπολογισμό.2008/0236 (ACC)ΠρότασηΑΠΟΦΑΣΗΣ ΤΟΥ ΣΥΜΒΟΥΛΙΟΥπερί της θέσης που πρέπει να υιοθετήσει η Κοινότητα όσον αφορά την πρόταση τροποποίησης της τελωνειακής συμβάσεως περί της διεθνούς μεταφοράς εμπορευμάτων βάσει των δελτίων TIR (σύμβαση TIR 1975)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με το άρθρο 300 παράγραφος 2,Εκτιμώντας τα ακόλουθα:(1) Η τελωνειακή σύμβαση περί της διεθνούς μεταφοράς εμπορευμάτων βάσει των δελτίων TIR (σύμβαση TIR) της 14ης Νοεμβρίου 1975 εγκρίθηκε εξ ονόματος της Ευρωπαϊκής Κοινότητας με τον κανονισμό (ΕΟΚ) αριθ. 2112/78[1] και τέθηκε σε ισχύ στην Κοινότητα στις 20 Ιουνίου 1983[2].(2) Ορισμένα συμβαλλόμενα μέρη στη σύμβαση TIR εξέφρασαν την ανησυχία τους σχετικά με το τρέχον συνιστώμενο επίπεδο εγγύησης ύψους 50.000 USD για τις μεταφορές TIR. Σύμφωνα με τους ισχυρισμούς τους, οι τρέχουσες συναλλαγματικές ισοτιμίες και οι τιμές διαφέρουν από τις εφαρμοστέες κατά το 1975, με αποτέλεσμα να πρέπει να εφαρμόζουν πρόσθετα μέτρα ελέγχου, όπως τελωνειακές συνοδείες ή χρηματοοικονομικές εγγυήσεις. Προκειμένου να αποφευχθούν τέτοια πρόσθετα μέτρα και προβλήματα, προτάθηκε η τροποποίηση της επεξηγηματικής σημείωσης 0.8.3..(3) Τον Οκτώβριο του 2008, η διοικητική επιτροπή της σύμβασης TIR αποφάσισε ότι, προκειμένου να κατοχυρωθούν τα χρηματοοικονομικά συμφέροντα των τελωνειακών αρχών που συμμετέχουν στο καθεστώς TIR, πρέπει να γίνει μια τροποποίηση στην επεξηγηματική σημείωση 0.8.3, για να αντικατασταθεί η αναφορά σε 50.000 USD από την αναφορά σε 60.000 ευρώ.(4) Πρέπει να καθοριστεί η θέση της Κοινότητας αναφορικά με την προτεινόμενη τροποποίηση,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Η θέση της Κοινότητας, στο πλαίσιο της διοικητικής επιτροπής, επί του σχεδίου τροποποίησης που επισυνάπτεται στην παρούσα απόφαση, είναι θετική.Άρθρο 2Η παρούσα απόφαση απευθύνεται στα κράτη μέλη.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑΗ επεξηγηματική σημείωση 0.8.3 τροποποιείται ως εξής:Η αναφορά «$US 50 000» αντικαθίσταται από «60 000 ευρώ»[1] ΕΕ L252 της 14.09.1978.[2] ΕΕ L31 της 2.2.1983, σ. 13.